กรันตูริสโม 7

กรันตูริสโม 7 () เป็นวิดีโอเกมแนวจำลองการแข่งรถ พัฒนาโดยโพลีโฟนีดิจิตัลและจัดจำหน่ายโดยโซนีอินเตอร์แอ็กทีฟเอนเตอร์เทนเมนต์ ตัวเกมเป็นเกมภาคหลักลำดับที่ 8 ในชุดเกม กรันตูริสโม  ตัวเกมได้รับการประกาศเปิดตัวในวันที่ 11 มิถุนายน ค.ศ. 2020 ที่งานเปิดตัวคอนโซลเพลย์สเตชัน 5 และวางจำหน่ายในวันที่ 4 มีนาคม ค.ศ. 2022 สำหรับเพลย์สเตชัน 4 และ เพลย์สเตชัน 5 ทำให้เป็นเกมมัลติคอนโซลภาคแรกในชุดเกมนี้

กรันตูริสโม 7 ได้รับกระแสวิจารณ์เชิงบวกจากนักวิจารณ์ โดยได้รับคำชมจากกราฟิกและรูปแบบการเล่น หลังจากวางจำหน่ายได้ไม่นาน ตัวเกมก็ถูกผู้เล่นถล่มรีวิวในเว็บไซต์เมทาคริติก เนื่องจากการใช้ไมโครทรานส์แอคชั่นและการฟาร์มที่มากเกินไป

การพัฒนาและวางจำหน่าย 
ในการสัมภาษณ์ในเดือนกรกฎาคม 2019 กับจีทีแพลเน็ตซึ่งเป็นเว็บไซต์สำหรับแฟนเกมโดยเฉพาะสำหรับชุดเกม กรันตูริสโม คาซูโนริ ยามาอูจิระบุว่าเกม กรันตูริสโม  เกมถัดไปกำลังอยู่ในระหว่างการพัฒนา" ยามาอูจิยืนยันว่าจะมีการมุ่งเน้นไปที่การปรับแต่งประสบการณ์จีทีแบบคลาสสิก โดยเสริมว่า "ผมคิดว่าเกมต่อไปที่เราจะสร้างจะเป็นการผสมผสานระหว่างอดีต ปัจจุบัน และอนาคต ซึ่งเป็นรูปแบบที่สมบูรณ์ของ กรันตูริสโม"

กรันตูริสโม 7 ได้รับการเปิดเผยในงานเปิดตัวคอนโซลเพลย์สเตชัน 5 ของโซนี่ในวันที่ 11 มิถุนายน ค.ศ. 2020 ตัวเกมได้รับการพัฒนาโดยโพลีโฟนีดิจิตัลและจัดจำหน่ายโดยโซนีอินเตอร์แอ็กทีฟเอนเตอร์เทนเมนต์สำหรับเพลย์สเตชัน 4 และ เพลย์สเตชัน 5 ตัวเกมมีกำหนดวางจำหน่ายครั้งแรกใน ค.ศ. 2021 ต่อมาถูกเลื่อนออกไปเป็น ค.ศ. 2022 เนื่องจากผลกระทบของการระบาดใหญ่ของโควิด-19 ในอุตสาหกรรมวิดีโอเกมที่ส่งผลต่อการพัฒนาเกม ตัวเกมวางจำหน่ายในวันที่ 4 มีนาคม ค.ศ. 2022 สำหรับเพลย์สเตชัน 4 และ เพลย์สเตชัน 5

ในวันที่เกมวางจำหน่าย กรันตูริสโม 7 ถูกถอดออกจากการขายในรัสเซีย แม้ว่าโซนีจะยังไม่ได้ตัดสินใจอย่างเป็นทางการในเวลานั้นก็ตาม ในวันที่ 9 มีนาคม ค.ศ. 2022 สี่วันหลังจากวางจำหน่าย เพลย์สเตชันได้ประกาศว่าจะหยุดการขายเกมรวมถึงเกม กรันตูริสโม 7 ในรัสเซียเพื่อตอบโต้การรุกรานยูเครนของรัสเซีย

อ้างอิง 

วิดีโอเกมที่ออกวางจำหน่ายในปี พ.ศ. 2565
เกมชุดกรันตูริสโม
วิดีโอเกมแข่งความเร็ว
เกมสำหรับเพลย์สเตชัน 4
เกมสำหรับเพลย์สเตชัน 5
วิดีโอเกมที่พัฒนาขึ้นในประเทศญี่ปุ่น
วิดีโอเกมที่มีฉากในประเทศออสเตรีย
วิดีโอเกมที่มีฉากในประเทศเบลเยียม
วิดีโอเกมที่มีฉากในประเทศบราซิล
วิดีโอเกมที่มีฉากในประเทศโครเอเชีย
วิดีโอเกมที่มีฉากในสหราชอาณาจักร
วิดีโอเกมที่มีฉากในสหรัฐ
วิดีโอเกมที่มีฉากในประเทศฝรั่งเศส
วิดีโอเกมที่มีฉากในประเทศอิตาลี
วิดีโอเกมที่มีฉากในประเทศสเปน
วิดีโอเกมที่มีฉากในประเทศสวิตเซอร์แลนด์
วิดีโอเกมที่มีฉากในโตเกียว